Mao Czedun

Mao Czedun (, kebnenzoittud: 毛泽东; sünd. 26. tal'vku 1893, Šaošan'-külä läz Čanšad, Hunan'-agj, Cin-imperii — kol. 9. sügüz'ku 1976, Pekin, Kitai) oli kitajižen valdkundan šingotai.

 Biografii 
«Sur' peramez'» oli sündnu penen Mao Ičan-manpidajan i Ven' Cimei-kodiemägan kanzha. Mao om kanzannimi, Czedun — nimi. Norembaižen oli buddizman uskojan. Okai školan opendust 13-voččes igäs i lugi kirjoid, no sid' openui koumes školas vaumitades üläopendusele. Oigendeli kirjutusid aiglehtesihe, radoi kirjištos. Openzihe Hunanin universitetas, maoizman päteoretik.

Pit'kan aigan oli Kitain kompartijan Keskuzkomitetan ezimehen (vs 1943 keväz'kun 20. päiväspäi surmhasai). Tuli tobmuden pähä Kitain rahvahanikoiden sodan vägestusiden ühteks käsknikoišpäi NSTÜ:n kaikenvuiččel abul.

 Valdkundaline ohjanduz 
Mao Czedun tedištoiti Kitain Rahvahaližen Tazovaldkundan sündundas vn 1949 1. päiväl redukud Tän'an'men'-verajaspäi, oli valdkundan pämehen (27.09.1954—27.04.1959).

Valdkundan šingotai vedi severz'-se znamasižid haškuid da kampanijoid Kompartijan ezimeheks, kaikiš tetabad — agrarine reform i jügedan tegimišton šingotez, vižvoččed planad, «Sur' hüpähtuz» i «Kul'turrevolücii» (1966−1976). Tobmuden voded harakterizuihe personan kul'tal, verevil repressijoil, kudambiden polhe lajihe toižiš socialistižiš valdkundoiš eskai, pagižmata kapitalizman mail'mas.

 Kanz 
Mao oli naižiš nelläšti, kuz' last oma sündnuded.

 Homaičendad 

 Irdkosketused 
 Matk Maon sijidme discoverchinatours.com-saital. 

Kategorii:Maoizm
Kategorii:Valdkundmehed
Kategorii:Kitain istorii
Kategorii:Kitain Rahvahaližen Tazovaldkundan ezimehed
Kategorii:Kitain kommunistine partii
Kategorii:Kitain kommunistižen partijan ohjandajad
Kategorii:Marksistad
Kategorii:Personalijad kirjamišton mödhe
Kategorii:Sündnuded Hunanihe
Kategorii:Kolnuded Pekinas